เรื่องร้องเรียน (ถนน,ร้องเรียน,สอบถาม,ทางเท้า,ความสะอาด) วันที่ 2023-08-07 04:14:49 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031043

ขอให้แก้ไขปัญหากลิ่นเหม็นรบกวนจากบ่อทิ้งขยะ บริเวณบ่อทิ้งขยะ ซอยอ่อนนุช 86 ถนนอ่อนนุช แขวงประเวศ เขตประเวศ กรุงเทพมหานคร  จุดสังเกตเข้าไปในซอยอ่อนนุช 86 (ไม่ทราบระยะทางที่แน่ชัด) จะมีบ่อทิ้งขยะของกรุงเทพมหานครอยู่ในบริเวณดังกล่าว เนื่องจากบ่อทิ้งขยะดังกล่าวอยู่ในความรับผิดชอบของกรุงเทพมหานคร ซึ่งเป็นจุดทิ้งขยะมูลฝอยและขยะอื่นๆ (ไม่ทราบรายละเอียดที่แน่ชัดว่าขยะดังกล่าวมาจากที่ไหนหรือเขตไหน) โดยจะมีกลิ่นเหม็นรบกวนจากบ่อขยะดังกล่าวตลอดทั้งวัน ทั้งในเวลากลางวันและกลางคืน ซึ่งจะมีกลิ่นเหม็นรบกวนเป็นระยะ โดยเฉพาะช่วงที่ฝนตก จะมีกลิ่นเหม็นรบกวนเป็นอย่างมาก เป็นประจำทุกวัน ส่งผลให้ผู้ร้องและประชาชนในพื้นที่ได้รับความเดือดร้อนเป็นจำนวนมาก (ไม่ทราบจำนวนที่แน่ชัด) ซึ่งผู้ร้องเกรงว่าอาจจะทำให้ประชาชนในพื้นที่เกิดโรคเกี่ยวกับระบบทางเดินหายใจได้ ประกอบกับผู้ร้องแจ้งว่าในพื้นที่ดังกล่าวจะมีบุคคลนำสิ่งของมาตากและทิ้งไว้ ทำให้เกิดกลิ่นเหม็นรบกวนด้วย  เบื้องต้นได้แจ้งรายงานผลให้ผู้ร้องทราบของสำนักสิ่งแวดล้อม ศูนย์กำจัดมูลฝอยอ่อนนุช ได้ให้เจ้าหน้าที่ไปตรวจสอบกลิ่น เมื่อวันที่ 30 สิงหาคม 2560 เวลา 14.00 น. ณ หมู่บ้านโกลเด้น ซิตี้ซอยอ่อนนุช 65 แยก 14 ขณะตรวจสอบไม่พบกลิ่นเหม็น ได้สอบถามเจ้าหน้าที่นิติบุคคล ทราบว่าไม่ได้รับกลิ่นเหม็น จะมีช่วงเย็นเป็นบางเวลา ต่อมาได้สอบถาม คุณฐิตาพร กลิ่นรส บ้านเลขที่ 198/16 หมู่บ้านโกลเด้น ซิตี้ ทราบว่าได้รับกลิ่นบ้างบางครั้งตามทิศทางลม และเจ้าหน้าที่ได้ทำการชี้แจงสร้างความเข้าใจในการจัดการมูลฝอยของศูนย์ฯ ซึ่งการจัดการมูลฝอยทั่วไปได้รับมูลฝอยจากรถเก็บขนมูลฝอยเข้ามาถ่ายเทยังสถานีขนถ่ายมูลฝอยซึ่งมูลฝอยจะถูกบีบอัดและห่อด้วยแผ่นพลาสติก ก่อนขนส่งไปกำจัดโดยวิธีฝังกลบอย่างถูกสุขลักษณะ ซึ่งสถานีดังกล่าวเป็นสถานีขนถ่ายมูลฝอยระบบปิด อากาศภายในสถานีฯ จะมีระบบป้องกันมิให้ออกสู่ภายนอกสถานีฯ ซึ่งจะมีระบบป้องกันมิให้ออกสู่ภายนอกสถานีฯ ซึ่งมีระบบดูดอากาศภายในสถานีฯ ไปบำบัดก่อนออกสู่ภายนอกและมีการกำจัดมูลฝอย โดยการนำมาผลิตปุ๋ยอินทรีย์ใช้ในการเกษตรกรรม เป็นการใช้ประโยชน์จากทรัพยากรให้เกิดประโยชน์อย่างสูงสุด ซึ่งโรงงานกำจัดมูลฝอยโดยการผลิตปุ๋ยเป็นระบบปิด ป้องกันอากาศภายในออกสู่ภายนอก และได้ดูดอากาศภายในไปบำบัดก่อนปล่อยออกสู่ภายนอก และขณะนี้ศูนย์กำจัดมูลฝอยอ่อนนุชอยู่ระหว่างการปรับปรุงสภาพื้นที่ ปรับภูมิทัศน์สร้างพื้นที่สีเขียวเป็นแนวป้องกันกลิ่นทางธรรมชาติ และปรับปรุงระบบบำบัดน้ำเสียเพื่อป้องกันผลกระทบต่อสิ่งแวดล้อมและประชาชนที่อยู่อาศัยบริเวณใกล้เคียง โดยปัจจุบันวันที่ 4 สิงหาคม 2566 ผู้ร้องยังคงได้รับความเดือดร้อนจากกลิ่นเหม็นรบกวนจากบ่อขยะ โดยเฉพาะในช่วงฝนตกหนัก กลิ่นจะแรงมาก มีผลกระทบต่อระบบทางเดินหายใจ จึงประสงค์ให้หน่วยงานที่เกี่ยวข้องแก้ไขปัญหาให้อีกครั้ง เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata